SØER, AAER, SUMPE, GRAVE OG GRØFTER. 



I alle vore stillestaaende Yande, i Søer, Bække, Aaer, 

 Sumpe, Grave og Grøfter findes en rig og ejendommelig 

 Plantevækst, der fia Bunden skyder sine Stængler op til 

 Vandets Overflade,, hvis Blade og Blomster ligger udbredte 

 og svømmende paa Vandet og ofte ganske dækker store 

 Strækninger af dette, for om Efteraaret at raadne bort. 

 Men medens Isen dækker Vandene, bevarer Planterne deres 

 Spirekraft for næste Foraar igen at skyde op. Alle disse 

 Vandplanter er til Dels formede efter samme Monster med 

 storcellede, glatte, helrandede Blade. De store Luftrum, som 

 Bladene ofte indeholder, tjener til at formindske Vægtfylden, 

 og derved dannes de saa kaldte F lydeblade. Disse er oftest 

 meget brede, skjolddannede, hjerte-, nyre- eller ægdannede, 

 deres Opgave er bl. a. at sikre Plantens Ligevægtsstilling 

 paa Vandet, derfor er de temmelig tykke og faste og ud- 

 mærket skikkede til at vugge paa Vandet og modstaa dettes 

 Bevægelser. Spalteaabningerne findes kun paa Oversiden af 

 Bladene, og da denne udskiller stærkt fedtholdige eller voks- 

 agtige Stotfer, hvorved den skyer Vandet, beskyttes de derved 

 mod Tilstopning. Bladene er derfor ogsaa ofte stærkt glin- 

 sende. Ogsaa andre Dele af Vandplanterne har store, indre 

 Luftrum, der staar i indbyrdes Forbindelse gennem hele 

 Planten, og gennem hvilke Luften i Atmosfæren kan faa 

 Adgang til selv de fjerneste Rodspidser og Rodknolde, da 

 alle levende, underjordiske Dele — ligesom alle andre levende 

 Dele — behover Luft — Ilt — for at kunne aande. 



